**ОБЛАСТИ ЗА ПРИПРЕМУ ЗА ЈАВНИ ОГЛАС ЗА ВСС**

**-ПРОПИСИ И ПРИМЈЕРИ ПИТАЊА СА ТАЧНИМ ОДГОВОРОМ-**

1. **ОРГАНИЗАЦИЈА УПРАВЕ И УПРАВНОГ ОДБОРА УПРАВЕ ЗА ИНДИРЕКТНО ОПОРЕЗИВАЊЕ**

Закон о систему индиректног опорезивања у Босни и Херцеговини (“Службени гласник БиХ” бр. 44/03, 52/04, 34/07, 4/08, 49/09, 32/13 и 91/17)

Закон о Управи за индиректно опорезивање (“Службени гласник БиХ” број: 89/05)

Правилник о унутрашњој организацији у Управи за индиректно опорезивање о унутрашњој организацији у Управи за индиректно опорезивање број: 01-02-2-741-4/23 од 09.06.2023. године одобреног Одлуком о одобравању Правилника о унутрашњој организацији у Управи за индиректно опорезивање („Службени гласник БиХ“, број 43/23) (Wеб страница УИО),

1. **Институционална структура уређује Управу за индиректно опорезивање као:**

**Одговор:**

Самосталну управну организацију која спроводи законе и друге прописе о индиректном опорезивању и политику коју утврђује Савјет министара на приједлог Управног одбора

1. **УИО је надлежна:**

**Одговор:**

Обавља провјеру, ограничену провјеру и контролу обвезника индиректних пореза

1. **УИО је надлежна да:**

**Одговор:**

по потреби даје мишљење о примјени прописа о индиректном опорезивању

1. **УИО је надлежна:**

**Одговор:**

за спровођење законских прописа о индиректном опорезивању и политике коју утврди Савјет министара на приједлог Управног одбора УИО

1. **УИО је надлежна:**

**Одговор:**

За наплату и расподјелу индиректних пореза на територији Босне и Херцеговине

1. **Управа је надлежна:**

**Одговор:**

Да спречава, открива и истражује царинске, пореске и друге прекршаје из области повреде прописа о индиректном опорезивању, те у складу са упутама надлежног тужиоца води активности у вези са истрагом кривичних дјела везаних за индиректно опорезивање и надлежним органима подноси пријаве за повреду прописа о индиректном опорезивању

1. **Управа је надлежна да:**

**Одговор:**

Води јединствени рачун и врши наплату прихода по основу индиректних пореза, осталих прихода и такси, дозначавање и расподјелу прихода по основу индиректних пореза на начин регулисан законом

1. **Управа је надлежна да:**

**Одговор:**

Проводи поступак принудне наплате

1. **Управу представља**:

**Одговор:**

Директор

1. **УИО је надлежна за наплату сљедећих прихода:**

**Одговор:**

Прихода од индиректних пореза, те осталих прихода и такси

1. **Појам “индиректни порези” се односи на:**

**Одговор:**

Увозне и извозне дажбине, акцизу, порез на додатну вриједност и све друге порезе зарачунате на робу и услуге, укључујући порез на промет и путарину

1. **Управа за индиректно опорезивање је самостална управна организација која за свој**

**рад путем Управног одбора одговара:**

**Одговор:**

Савјету министара БиХ.

1. **Сједиште Управе је у:**

**Одговор:**

Бања Луци

1. **Под основном дјелатношћу УИО подразумијевају се послови и задаци:**

**Одговор:**

Царинског надзора, царињења робе, контроле путника и превозних средстава, ревизија и контрола наплате прихода

1. **Визија УИО у складу са Средњорочним планом је:**

**Одговор:**

Модерна, кредибилна и услужно орјентисана Управа

1. **Мисија УИО је:**

**Одговор:**

Ефикасна наплата индиректних пореза кроз висок ниво добровољног поштовања прописа

1. **Корисници прихода од индиректних пореза су:**

**Одговор:**

Држава Босна и Херцеговина, Федерација БиХ, Република Српска и Брчко дистрикт БиХ

1. **Према Правилнику о унутрашњој организацији у УИО, основне организационе јединице у УИО су:**

**Одговор:**

Кабинет директора, Одјељење за интерну ревизију, Одјељење за комуникације и међународну сарадњу, Одјељење за правне послове, Одјељење за анализу и Управљање ризицима, Сектор за пословне услуге, Сектор за царине, Сектор за порезе, Сектор за провођење прописа, Сектор за информационе технологије

1. **Према Правилнику о унутрашњој организацији у УИО, унутрашње организационе јединице у Сектору за царине су:**

**Одговор:**

Одсјек за тарифу, вриједност и поријекло, Одсјек за царинске поступке, Одсјек за контролу, Одсјек за заштиту интелектуалне својине, забране и ограничења, Одсјек за царинску лабораторију, Одсјек за поступак провоза, Одсјек за поједностављене царинске поступке и овлашћене приврене субјекте, Одсјек за царинске послове у РЦ

1. **Према Правилнику о унутрашњој организацији у УИО, унутрашње организационе јединице Одсјека за царинске послове у РЦ су:**

**Одговор:**

Група за тарифу, вриједност и поријекло робе, Група за царинско управни поступак, Група за контролу, Царинске испоставе и царински реферати

1. **Главна канцеларија УИО обавља сљедеће послове:**

**Одговор:**

води другостепени управни поступак и првостепени управни поступак кад је то одређено законом

1. **Главна канцеларија УИО обавља сљедеће послове:**

**Одговор:**

Води јединствени рачун и врши наплату прихода по основу индиректних пореза, дозначавење и расподјелу прихода по основу индиректних пореза на начин регулисан посебним законом

1. **Главна канцеларија УИО обавља сљедеће послове:**

**Одговор:**

Води јединствени регистар обвезника индиректних пореза и додјељује им одговарајући идентификациони број у поступку регистрације

1. **Регионални центри, путем својих организационих јединица обавља сљедеће послова:**

**Одговор:**

Врши царињење робе, обрачун и наплату прихода

1. **У складу са Правилником о унутрашњој организацији, Сектор за царине је надлежан за послове:**

**Одговор:**

Којим се обезбјеђује јединствена примјена царинских, спољнотрговинских, девизних и других прописа у области царинске политике, регулише мјере царинског надзора, царињења роба и провођење царинских процедура и предузима друге радње неопходне за провођење процедуре царињења робе

1. **Овлашћено службено лице је:**

**Одговор:**

Лице које обавља послове из основне дјелатности УИО и лица која имају одређена овлашћења у складу са законима који регулишу кривичне поступке у Босни и Херцеговини

1. **У складу са Законом о Управи за индиректно опорезивање, запослени у УИО су:**

**Одговор:**

Државни службеници и запосленици

1. **На државне службенике се примјењује:**

**Одговор:**

Закон о државној служби у институцијама БиХ, осим ако није другачије прописано Законом о УИО и Законом о систему индиректног опорезивања

1. **Поступак премјештаја запослених у УИО уређен је:**

**Одговор:**

Правилником о премјештају запослених у УИО

1. **Статус руководећег државног службеника у УИО има:**

**Одговор:**

Оперативни руководилац-Помоћник директора за одређени сектор и начелник Одјељења за интерну ревизију

1. **Право приступа подацима који су у складу са Законом о заштити тајних**

**података обиљежени степеном тајности “ИНТЕРНО” у УИО има:**

**Одговор:**

Сваки запослени у УИО у обиму који је потребан за обављање послова радног мјеста на које је распоређен уз обавезу потписивања изјаве о упознавању са законским и подзаконским прописима који уређују заштиту тајних података

1. **Право приступа подацима који су у складу са Законом о заштити тајних података**

**обиљежени степеном тајности “ПОВЈЕРЉИВО” у УИО има:**

**Одговор:**

Запослени у УИО обухваћени Одлуком о одређивању листе радних мјеста у УИО која имају приступ тајним подацима, уколико је запослени након проведене безбједоносне провјере добио од надлежног органа дозволу за приступ тајним подацима тог степена тајности

1. **Право приступа подацима који су у складу са Законом о заштити тајних података**

**обиљежени степеном тајности “ТАЈНО” у УИО има:**

**Одговор:**

Запослени у УИО обухваћени Одлуком о одређивању листе радних мјеста у УИО која имају приступ тајним подацима, уколико је запослени након проведене безбједоносне провјере добио од надлежног органа дозволу за приступ тајним подацима тог степена тајности

1. **Право приступа подацима који су у складу са Законом о заштити тајних података**

**обиљежени степеном тајности “ ВРЛО ТАЈНО” у УИО има:**

**Одговор:**

Запослени у УИО обухваћени Одлуком о одређивању листе радних мјеста у УИО која имају приступ тајним подацима, уколико је запослени након проведене безбједоносне провјере добио од надлежног органа дозволу за приступ тајним подацима тог степена тајности

1. **Политику о индиректном опорезивању доноси:**

**Одговор:**

Савјет министара БиХ

1. **Управни одбор Управе за индиректно опорезивање има:**

**Одговор:**

6 чланова

1. **Чланови Управног одбора Управе за индиректно опорезивање по службеној дужности су:**

**Одговор:**

Министар финансија и трезора БиХ и министри финансија ентитета

1. **Одлуку о коефицијентима за расподјелу индиректних пореза доноси:**

**Одговор:**

Управни одбор УИО

1. **Код доношења одлуке, посматрачи у Управном одбору УИО:**

**Одговор:**

Немају право гласа

1. **КОДЕКС ПОНАШАЊА ЗАПОСЛЕНИХ У УПРАВИ ЗА ИНДИРЕКТНО ОПОРЕЗИВАЊЕ**

Кодекс понашања запослених у Управи за индиректно опорезивање број:01-02-2-157-7/24 од 20.03.2024. године (Wеб страница УИО)

1. **Кодекс понашања запослених у УИО доноси:**

**Одговор:**

Директор УИО

1. **Кодексом понашања запослених у УИО утврђују се:**

**Одговор:**

Правила понашања запослених у међусобним односима, односима према обвезницима индиректних пореза, грађанима и пословној заједници, као и обавјештавање јавности о правилима понашања запослених у Управи

1. **Кодексом понашања запослених у УИО утврђују се правила понашања запослених:**

**Одговор:**

током и ван радног времена

1. **Која је сврха Кодекса понашања запослених у Управи?**

**Одговор:**

Представља оквир за јачање интегритета запослених и угледа Управе и има за сврху да обезбиједи етичко и професионално понашање и подстакне свијест запослених о значају придржавања утврђених правила понашања

1. **Када се запослени треба упознати са Кодексом понашања запослених у УИО:**

**Одговор:**

Одмах по заснивању радног односа

1. **Ко упознаје запослене који први пут заснивају радни однос у УИО са одредбама Кодекса понашања запослених у УИО?**

**Одговор:**

Непосредни руководилац

1. **Ко има обавезу да обезбиједи примјену Кодекс понашања запослених?**

**Одговор:**

Непосредни руководилац

1. **У случају покушаја давања мита или друге повластице запослени је дужан:**

**Одговор:**

Одбити мито или повластицу и исто пријавити непосредном руководиоцу

1. **Шта је Изјава о упознавању са Кодексом понашања запослених у Управи?**

**Одговор:**

Изјава чијим потписвањем запослени потврђује да је упознат са одредбама Кодекса понашања

1. **На који начин поступа запослени у случају када открије грешку у обрачуну плате или накнаде?**

**Одговор:**

Запослени без одлагања обавјештава надлежну организациону јединицу

1. **Пушење на радном мјесту је:**

**Одговор:**

Забрањено, изузев у за то одређеном простору, у складу са прописима којима је регулисано ово питање

1. **Да ли је дозвољено конзумирање алкохолних пића на радном мјесту?**

**Одговор:**

Није дозвољено, осим у посебним приликама колективних прослава

1. **Која су основна правила понашања запослених у УИО у опхођењу према обвезницима индиректних пореза, грађанима и пословној заједници?**

**Одговор:**

Запослени се руководе начелом једнакости, поступају професионално, љубазно и пристојно, благовремено и тачно дају податке и информације у складу са законом и другим прописима, водећи рачуна о њиховим правима и обавезама

1. **На који начин се запослени идентификује приликом извршавања службених дужности?**

**Одговор:**

Запослени се идентификује на прописани начин, изузев у ситуацијама када то може угрозити његову личну безбједност

1. **Што се сматра неприкладном одјећом и обућом запосленог у државној служби?**

**Одговор:**

Непримјерено кратке сукње и хаљине, кошуље и мајице са дубоким деколтеом или танким бретелама, провидне или кратке кошуље и мајице, кратке панталоне и шорцеви, поцијепане фармерке и панталоне са закрпама, спортска одјећа, папуче, јапанке и остала одјећа и обућа непримјерена лику запосленог у државној служби

1. **Да ли је дозвољено комбиновати одјевне предмете службеног и цивилног одијела?**

**Одговор:**

Није дозвољено комбиновати одјевне предмете службеног и цивилног одијела

1. **Која је обавеза запосленог против кога је покренут кривични поступак?**

**Одговор:**

Обавијестити непосредног руководиоца о покренутом кривични поступку подношењем Изјаве о покренутом кривичном поступку

1. **Која је обавеза запосленог против кога је покренут прекршај који је извршен на раду или у вези са радом?**

**Одговор:**

Обавијестити непосредног руководиоца подношењем Изјаве о покренутом прекршајном поступку

1. **Која је обавеза запосленог против кога је изречена кривична санкција која није брисана из казнене евиденције?**

**Одговор:**

Да обавијести непосредног руководиоца подношењем Изјаве о изреченој кривичној санкцији

1. **Које су обавезе запосленог у случају када му се понуди поклон веће вриједности?**

**Одговор:**

Запослени може примити поклон веће вриједности уколико би одбијање изазвало непријатну ситуацију, о чему обавјештава надлежну организациону јединицу

1. **Коме се подноси Изјава о примљеном поклону?**

**Одговор:**

Сектору за пословне услуге

1. **Коме се подноси Изјава о сукобу интереса?**

**Одговор:**

Сектору за пословне услуге

1. **Када постоји сукоб интереса запосленог у УИО?**

**Одговор:**

Када запослени има приватни интерес који утиче или може утицати на законитост, објективност и непристрасност у извршавању службених дужности и може довести до корупције или друге злоупотребе и нарушити углед УИО

1. **Коме запослени подноси захтјев за обављање додатне активности?**

**Одговор:**

Директору УИО

1. **Да ли запослени и чланови његове уже породице смију обављати активности у вези са спољнотрговинским прометом?**

**Одговор:**

Не, не смију обављати активности у вези са спољнотрговинским прометом

1. **Када се попуњава Изјава о неспојивости са дужностима?**

**Одговор:**

Приликом заснивања радног односа у УИО и на захтјев директора

1. **Када се попуњава Изјава о имовини и дјелатностима?**

**Одговор:**

Приликом заснивања радног односа у Управи и на почетку сваке календарске године

1. **На који начин је запослени дужан поступати са службеним информацијама и документима?**

**Одговор:**

На прописан начин чувати службене документе и информације и исте користити искључиво за обављање службене дужности

1. **На који начин је запослени дужан приступатиинформационом систему УИО?**

**Одговор:**

Запослени којем је одобрен приступ информационом систему УИО информационе ресурсе користи искључиво у сврху обављања послова и на прописан начин

1. **На који начин су запослени дужни употребљавати имовину и материјална средства УИО?**

**Одговор:**

Намјенски и економично, искључиво за обављање послова

1. **Ко има право комуникације са средствима јавног информисања?**

**Одговор:**

Само запослени у Одјељењу за комуникације и међународну сарадњу који су посебно овлашћени за то, а други запослени изузетно и уз посебно одобрење директора.

1. **На који начин се запослени у УИО требају понашати на друштвеним мрежама?**

**Одговор:**

Запослени требају бити лојални УИО, уздржавати се од исказивања негативних мишљења или коментара о УИО и водити рачуна о коментарима које остављају на друштвеним мрежама у вези са свим активностима које се односе на рад УИО

1. **Које садржаје запослени у УИО не могу објављивати на друштвеним мрежама?**

**Одговор:**

Информације до којих су дошли приликом вршења службене дужности, фотографије настале на радном мјесту и у објектима Управе, фотографије службених докумената, садржаје који имају карактер говора мржње, расне, националне, вјерске, родне и друге нетрпељивости

1. **Којим службеницима и у којој ситуацији је забрањена употреба мобилног телефона?**

**Одговор:**

Запосленима у царинским рефератима на граничним прелазима приликом контроле уласка и изласка возила и путника из царинског подручја Босне и Херцеговине

1. **Каква је улога запослених и руководилаца у стварању здравог и сигурног радног окружења?**

**Одговор:**

Запослени имају активну улогу, а носиоци активности су руководиоци организационих јединица

1. **На који начин треба поступити запослени уколико се од њега тражи поступање супротно Кодексу понашања запослених у УИО?**

**Одговор:**

Писмено обавијестити директора Управе

1. **На који начин треба поступити запослени у случају појаве проблема који угрожавању безбједност и здравље на раду?**

**Одговор:**

Да обавијести непосредног руководиоца, који без одлагања предузима одговарајуће мјере у циљу заштите запослених

1. **Које су посљедице непридржавања одредби Кодекса понашања запослених у УИО?**

**Одговор:**

Дисциплинску одговорност запосленог

1. **На који начин физичка и правна лица могу пријавити повреду правила понашања утврђених Кодексом понашања запослених у УИО?**

**Одговор:**

Подношењем примједбе на поступање запосленог у УИО у складу са Правилником о поступку рјешавања примједби

1. **Које изјаве су саставни дио Кодекса понашања запослених у УИО?**

**Одговор:**

Изјава о упознавању са Кодексом понашања запослених у Управи за индиректно опорезивање, Изјава о покренутом кривичном поступку, Изјава о изреченој кривичној санкцији, Изјава о покренутом прекршајном поступку, Изјава о примљеном поклону, Изјава о сукобу интереса, Изјава о неспојивости са дужностима и Изјава о имовини и дјелатностима

1. **Лакше повреде Кодекса понашања запослених у УИО које за посљедицу имају дисциплинску одговорност запосленог су:**

**Одговор:**

Непопуњавање Изјаве о упознавању са Кодексом понашања запослених у Управи за индиректно опорезивање; Пропуштање идентификовања при раду са странкама; Непридржавање стандарда одијевања, за запослене који нису дужни носити службену униформу

1. **Теже повреде Кодекса понашања запослених у УИО које за посљедицу имају дисциплинску одговорност запосленог су:**

**Одговор:**

Непријављивање покушаја подмићивања; Прихватање мита; Нерационално и непродуктивно коришћење радног времена; Неовлашћен приступ информационом систему; Објава недозвољеног садржаја на друштвеним мрежама

1. **ПИТАЊА ИЗ ОБЛАСТИ ЦАРИНСКИХ ПОСТУПАКА**

Конвенција о привременом увозу - Истанбул, 26. јуна 1990. године (''Службени гласник БиХ - Међународни уговори'', број 1/10)

Закон о царинској политици у Босни и Херцеговини ("Службени гласник БиХ", број 58/15)

Закон о царинској тарифи („Службени гласник БиХ“, број 58/12)

Закон о порезу на додату вриједност (''Службени гласник БиХ'' бр. 9/05, 35/05, 100/08, 33/17, 46/23 и 80/23)

Одлука о спровођењу Закона о царинској политици у Босни и Херцеговини ("Службени гласник БиХ", бр. 13/19, 54/19, 21/20, 47/21, 49/21, 4/22, 23/22 и 6/23)

Одлука о условима и поступку остваривања права на ослобађање од плаћања увозних и извозних дажбина (''Службени гласник БиХ'', број 24/18)

Упутство о провођењу поступка по карнету ТИР (''Службени гласник БиХ'', бр. 2/10, 82/11, 61/13, 4/15, 24/15, 49/16, 25/22 и 52/23)

Инструкција о поврату пореза на додату вриједност страним држављанима ("Службени гласник БиХ", бр. 1/07 и 82/15)

1. **Царинско подручје Босне и Херцеговине обухвата:**

**Одговор:**

територију Босне и Херцеговине укључујући територијалне воде, унутрашње воде и ваздушни простор Босне и Херцеговине

1. **Царински прописи обухватају:**

**Одговор:**

Закон о царинској политици у Босни и Херцеговини и прописе донијете на основу тог закона

1. **Царински орган је:**

**Одговор:**

Управа за индиректно опорезивање, што укључује и њене организационе јединице

1. **Царински поступци су:**

**Одговор:**

царинско складиштење, привремени увоз, пуштање робе у слободан промет

1. **Царинска декларација је:**

**Одговор:**

захтјев или радња којом лице, у прописаном облику и на прописани начин, захтијева стављање робе у одређени царински поступак

1. **Царина је:**

**Одговор:**

врста увозне дажбине која се наплаћује на страну робу која подлијеже наплати те дажбине

1. **Јединствена стопа царине износи:**

**Одговор:**

10% ад валорем

1. **Јединствена стопа царине од 10% „ad valorem“наплаћује се на робу:**

**Одговор:**

и у царинској испостави и на граничном прелазу

1. **Образац ПДВ-СЛ-2 служи:**

**Одговор:**

за поврат пореза на додату вриједност (ПДВ)

1. **Право на поврат пореза на додату вриједност за робу коју купи у Босни и Херцеговини и коју у пртљагу са собом износи из Босне и Херцеговине има:**

**Одговор:**

страни држављанин

1. **Страни држављанин има право на поврат пореза на додату вриједност за:**

**Одговор:**

сву робу, осим минералних уља, алкохола и алкохолних пића и прерађевине од дувана, чија је вриједност са плаћеним ПДВ-ом већа од 100,00КМ

1. **Врсте царинског складишта:**

**Одговор:**

и јавна и властита

1. **Царинско складиште типа Д је:**

**Одговор:**

Властито

1. **Роба која се смјешта у царинско складиште подлијеже плаћању увозних дажбина:**

**Одговор:**

у моменту када се пушта у слободан промет након поступка царинског складиштења

1. **Роба у царинском складишту може се држати:**

**Одговор:**

нема рока ограничења

1. **Роба се смјешта у царинско складиште:**

**Одговор:**

након издавања одобрења за држање царинског складишта

1. **Гаранција за осигурање царинског дуга за робу која се ставља у поступак царинског складиштења полаже се:**

**Одговор:**

прије издавања одобрења за држање царинског складишта

1. **Гаранција за осигурање царинског дуга за робу која се ставља у поступак царинског складиштења у царинском складишту типа А гласи:**

**Одговор:**

на држаоца царинског складишта типа А

1. **Гаранција за осигурање царинског дуга за робу која се ставља у поступак царинског складиштења у царинском складишту типа Ц гласи:**

**Одговор:**

на држаоца царинског складишта типа Ц или на његовог овлаштеног заступника

1. **Држање царинског складишта може се одобрити:**

**Одговор:**

правном лицу регистрованом у Босни и Херцеговини и уписаном у Једнствени регистар обвезника индиректних пореза код Управе за индиректно опорезивање по основу обављања спољнотрговинског промета

1. **Поступак унутрашње обраде може се одобрити на основу:**

**Одговор:**

и на основу поднијетог захтјева и царинске декларације

1. **Одобрење за унутрашњу обраду по захтјеву поднијетом на обрасцу из Прилога 26 Одлуке о спровођењу Закона о царинској политици у Босни и Херцеговини доноси:**

**Одговор:**

Одсјек за царинске послове у регионалним центрима Управе за индиректно опорезивање

1. **Рок важења одобрења за поступак унутрашње обраде:**

**Одговор:**

до три године

1. **Норматив производње у поступку унутрашње обраде је:**

**Одговор:**

акт имаоца одобрења за поступак унутрашње обраде

1. **Раздужни лист за сваку поједину царинску декларацију по којој је роба стављена у поступак унутрашње обраде ималац одобрења подноси:**

**Одговор:**

у року од 30 дана од дана истека рока за раздужење царинске декларације

1. **Истанбулска конвенција (26. јуни 1990.) је:**

**Одговор:**

конвенција о привременом увозу на основу карнета АТА

1. **Декларант је:**

**Одговор:**

лице које подноси царинску декларацију или декларацију за привремени смјештај у своје име или лице у чије име се подноси царинска декларација или декларација за привремени смјештај

1. **Увозне дажбине су:**

**Одговор:**

царина и друге дажбине са једнаким ефектом као и царина

1. **Поступак спољне обраде је:**

**Одговор:**

царински поступак с економским дејством

1. **Јединствена царинска стопа може се примјенити:**

**Одговор:**

на некомерцијалну робу која се налази у личном птрљагу путника, под условом да царинска вриједност робе која подлијеже плаћању увозних дажбина не прелази 5.000,00 КМ по путнику

1. **Царинске формалности су:**

**Одговор:**

радње које предузимају лица и царински орган у циљу примјене царинских прописа

1. **У поједностављене царинске поступке спада:**

**Одговор:**

кућно увозно царињење

1. **Привремени смјештај је:**

**Одговор:**

ситуација у којој је страна роба привремено смјештена под царински надзор у периоду између предочења царинској канцеларији и стављања у царински одобрено поступање или употребу

1. **Једниствена царинска стопа може се примјенити на робе које се налазе у пошиљкама:**

**Одговор:**

које шаљу физичке особе из иностранства физичким особама у Босни и Херцеговини, под условом да су пошиљке повремене и да не садрже комерцијалну робу, те да царинска вриједност робе која подлијеже плаћању увозних дажбина не прелази 5.000,00 КМ по пошиљци и да их пошиљалац шаље примаоцу без било каквог плаћања

1. **Царинска контрола обухвата:**

**Одговор:**

преглед робе

1. **За обрачун и плаћање индиректних пореза за робу пријављену усменим путем која подлијеже плаћању индиректних пореза царински орган:**

**Одговор:**

путнику издаје потврду о наплати индиректних пореза за робу пријављену усменим путем (CPD)

1. **Јединствена царинска стопа не може се примјенити на:**

**Одговор:**

робу која према Закону о акцизама у Босни и Херцеговини подлијеже обавези обиљежавања акцизним маркицама

1. **Јединстевна царинска стопа неће се примјенити:**

**Одговор:**

ако прималац пошиљке или путник захтијева да се обрачун увозних дажбина изврши по царинској стопи прописаној у Царинској тарифи за робу садржану у пошиљци или личном пртљагу путника

1. **Ослобађање од плаћања увозних дажбина на осталу робу некомерцијалног карактера садржану у личном пртљагу путника одобрава се на:**

**Одговор:**

предмете у вриједности до 600,00 КМ по путнику и дану, независно од врсте превозног средства којим путник путује

1. **Путник је дужан царинском органу пријавити свако уношење и изношење готовог новца у домаћој или страној валути преко државне границе:**

**Одговор:**

у противвриједности износа у конвертибилним маркама од 20.000,00 КМ или више

1. **Фактура је:**

**Одговор:**

трговачки документ

1. **Усменом царинском декларацијом може се пријавити за поступак извоза:**

**Одговор:**

роба некомерцијалног карактера

1. **Не може се усмено пријавити:**

**Одговор:**

роба која подлијеже забрани или ограничењу

1. **Као осигурање за плаћање царинског дуга у царинским поступцима може се положити:**

**Одговор:**

готовински депозит

1. **Осигурање за плаћање царинског дуга укључује осигурање плаћања:**

**Одговор:**

свих прописаних увозних дажбина, пореза на додату вриједност и других индиректних пореза којима, у складу са царинским и другим прописима, подлијеже роба која се увози

1. **Лични предмети и предмети за спортске сврхе које путник привремено уноси:**

**Одговор:**

су потпуно ослобођени од плаћања увозних дажбина и пореза на додату вриједност

1. **Привремени увоз је царински поступак којим се допушта употреба стране робе:**

**Одговор:**

најдуже двије године

1. **Робу уз дјелимично ослобађање од плаћања увозних дажбина може да привремено увезе:**

**Одговор:**

само лице које испуњава услове прописане царинским прописима Босне и Херцеговине

1. **Карнет АТА је:**

**Одговор:**

међународни царински документ за привремени увоз уз потпуно ослобађање од плаћања увозних дажбина

1. **ЦИМ је:**

**Одговор:**

превозна исправа која се користи у међународном превозу робе жељезницом

1. **Висина стопе компезаторне камате износи:**

**Одговор:**

12%

1. **Висина стопе затезне камате износи:**

**Одговор:**

0,04 % за сваки дан закашњења

1. **Поједностављени поступак по фактури је:**

**Одговор:**

поједностављено пријављивање одобрене робе на граничном прелазу

1. **Роба која се извози на основу издатог одобрења за поједностављени поступак извоза по фактури може се извести из царинског подручја Босна и Херцеговина, преко:**

**Одговор:**

граничних прелаза за међународни саобраћај путника и робе одређених одобрењем

1. **Да ли је ималац одобрења за поједностављени поступак извоза по фактури дужан обезбједити банкарску гаранцију или други облик осигурања извозног царинског дуга који би могао настати за робу коју извози:**

**Одговор:**

није дужан обезбједити

1. **Како се одређује надзорна царинска испостава код поједностављеног поступка по фактури:**

**Одговор:**

према сједишту подносиоца захтјева

1. **Поједностављени поступак по фактури може се добрити:**

**Одговор:**

за поступак извоза, поступак пуштања робе у слободан промет (осим за пуштање робе у слободан промет: уз ослобађање од плаћања увозних дажбина и/или других индиректних пореза по било ком основу, уз повољно тарифно поступање и на основу тарифних квота)

1. **Допунска царинска декларације подноси се за:**

**Одговор:**

робу извезену/увезену по поједностављеним царинским поступцима

1. **Поступак унутрашње обраде спада:**

**Одговор:**

у царинске поступке с одгођеним плаћањем

1. **Заступање у царинском поступку може бити:**

**Одговор:**

непосредно или посредно

1. **Царински статус робе значи:**

**Одговор:**

одређење статуса робе у смислу царинских прописа као домаће или стране робе

1. **У поступак привременог увоза може бити стављена:**

**Одговор:**

страна роба

1. **Поступак спољне обраде може се одобрити за:**

**Одговор:**

домаћу робу која се привремено извози из царинског подручја Босне и Херцеговине ради процеса обраде

1. **Стопа пореза на додату вриједност на увоз добара износи:**

**Одговор:**

17%

1. **Јединствена царинска исправа (ЈЦИ) је службени образац који се користи:**

**Одговор:**

као писана (папирна) царинска декларација у редовном поступку, у циљу стављања робе у неки од царинских поступака, као и за поновни извоз робе из царинског подручја Босне и Херцеговине

1. **Ветеринарска контрола којој подлијеже одређена роба која се уноси у царинско подручје Босне и Херцеговине обавља се:**

**Одговор:**

на улазном граничном прелазу за међународни саобраћај робе и путника И категорије

1. **Спољнотрговински промет робе може обављати:**

**Одговор:**

лице регистровано код надлежног органа у Босни и Херцеговини и уписано у Једнствени регистар обвезника индиректних пореза код Управе за индиректно опорезивање по основу обављања спољнотрговинског промета

1. **Послове заступања у царинском поступку у смислу члана 5. и 6. Закона о царинској политици у Босни и Херцеговини може обављати:**

**Одговор:**

лице регистровано код надлежног органа у Босни и Херцеговини и уписано у Једнствени регистар обвезника индиректних пореза код Управе за индиректно опорезивање по основу обављања спољнотрговинског промета и по основу обављања послова међународне шпедиције и да има овлаштење те Управе за приступ царинском информационом подсистему

1. **Карнет АТА не може се користити:**

**Одговор:**

за привремени увоз превозних средстава

1. **Карнет АТА важи:**

**Одговор:**

годину дана од дана издавања

1. **Увјерење о одобрењу возила за превоз под карнетом ТИР мора бити важеће:**

**Одговор:**

до краја превозне операције која се одвија уз примјену карнета ТИР

1. **Царински поступак провоза је царински поступак који се користи како би се олакшало кретање робе између:**

**Одговор:**

двије тачке једниственог царинског подручја, преко другог царинског подручја и између два или више царинских подручја

1. **Царински поступак провоза спроводи се:**

**Одговор:**

без наплате царине и других дажбина, под условом да се испуне сви прописани захтјеви који се односе на поштивање рокова, предочење робе, осигурање дуга, царинска обиљежја

1. **Царинским поступком провоза дозвољава се кретање сљедеће робе:**

**Одговор:**

домаће и стране робе

1. **Царинске формалности код кретања робе у поступку провоза обављају се под покрићем различитих транспортних папирних докумената у зависности од врсте транспорта:**

**Одговор:**

ТИР и АТА карнета, ЈЦИ обрасца, ЦИМ товарног листа, НАТО 302 обрасца и сваког другог документа предвиђеног међународним споразумом који је прихватила Босна и Херцеговина

1. **Царинске формалности код кретања робе у поступку провоза обављају се помоћу технике за електронску обраду података, користећи нови компјуеризовани транзитни систем, за који се користи сљедећа скраћеница:**

**Одговор:**

НЦТС

1. **Корисник поступка провоза дужан је поднијети провозну царинску декларацију:**

**Одговор:**

полазној царинској канцеларији

1. **Царински поступак провоза спроводи се у сљедећим царинским канцеларијама:**

**Одговор:**

полазној, провозној и одредишној царинској канцеларији

1. **Царински поступак провоза, без неправилности, завршава се у сљедећој царинској канцеларији:**

**Одговор:**

одредишној царинској канцеларији

1. **Лице које подноси осигурање (гаранцију) за могући дуг у поступку провоза је:**

**Одговор:**

корисник поступка провоза

1. **Осигурање за могући дуг у поступку провоза може бити:**

**Одговор:**

појединачно и свеобухватно

1. **Свеобухватно осигурање у поступку провоза у облику преузете обавезе јамца (гаранта), покрива могући дуг за:**

**Одговор:**

више поступака провоза

1. **Поступак провоза који се заснива на коришћењу писаних (папирних) докумената у случају када није могуће примјенити електронски систем провоза, назива се:**

**Одговор:**

резервни поступак провоза

1. **Препознавање и истовјетност робе у поступку провоза обезбјеђује се:**

**Одговор:**

стављањем царинске пломбе или прецизним описом робе у провозној царинској декларацији

1. **Рок предаје робе у поступку провоза је:**

**Одговор:**

датум до када роба и пратећа документација требају бити предочени одредишној царинској канцеларији

1. **Поступка извоза у који је извозно оцарињена роба пуштена завршава се:**

**Одговор:**

када роба стварно физички иступи из царинског подручја Босне и Херцеговине у непромијењеном стању

1. **Усмена царинска декларација за извоз робе може се поднијети:**

**Одговор:**

само у излазној царинској канцеларији

1. **Преглед робе у царинским поступцима може бити:**

**Одговор:**

потпуни или дјелимични

1. **Прегледу робе има право да присуствује:**

**Одговор:**

декларант или његов овлаштени заступник

1. **Бесцаринска продавница може се налазити:**

**Одговор:**

само у оном дијелу бх. аеродрома одређеном за транзит или одлазак путника у међународном ваздушном саобраћају

1. **МРН број је:**

**Одговор:**

главни референтни број је регистарски број који додјељује надлежна царинска канцеларија царинској декларацији

1. **Примарни метод за утврђивање царинске вриједност је:**

**Одговор:**

метод трансакцијске вриједности

1. **Под условом да су исказани одвојено од стварно плаћене цијене или цијене коју**

**треба платити, у царинску вриједност не урачунавају се:**

**Одговор:**

трошкови превоза робе након њеног уласка у царинско подручје Босне и Херцеговине,

1. **Царински орган може по службеној дужности или по захтјеву декларанта извршити измјену или допунити царинску декларацију након што је роба пуштена декларанту у року од:**

**Одговор:**

три године након прихватања царинске декларације

1. **Висина царинског дуга који настане у поступку унутрашње обраде утврђује се на основу елемената за одређивање увозних дажбина (тарифна ознака, стопа царине, царинска вриједност, курс валуте), који су, сходно прописима, важили за увезену робу на дан:**

**Одговор:**

прихватања царинске декларације по којој је наведена робе стављена у унутрашњу обраду

1. **Царински поступци са економским дејством су:**

**Одговор:**

унутрашња обрада

1. **Шта је Царинска тарифа:**

**Одговор:**

ЦТ је систематизован списак роба које подлијежу наплати царине, са назначеним царинским стопама, успостављена Законом о Царинској тарифи БиХ

1. **Којим прописом је успостављена царинска тарифа у БиХ:**

**Одговор:**

Законом о царинској тарифи

1. **Одлуку о утврђивању Царинске тарифе БиХ доноси:**

**Одговор:**

Савјет/Вијеће министара Босна и Херцеговине

1. **Тарифни број Царинске тарифе се односи на:**

**Одговор:**

Прве 4 цифре номенклатуре Хармонизованог система у складу са Међународном конвенцијом о хармонизованом систему назива и шифарских ознака роба

1. **Сврставање роба у Царинску тарифу представља одређивање:**

**Одговор:**

тарифног става за ту робу

1. **Тарифни став Царинске тарифе се састоји од:**

**Одговор:**

тарифне ознаке, наименовања робе и стопе царине

1. **Царинске стопе обухваћене Царинском тарифом су:**

**Одговор:**

конвенционалне и преференцијалне царинске стопе

1. **Поријекло робе може бити:**

**Одговор:**

преференцијално и непреференцијално

1. **Доказ о преференцијалном поријеклу робе у БиХ је:**

**Одговор:**

увјерење о кретању робе ЕУР1 и Изјава на рачуну

1. **Изјава на рачуну, као доказ о преференцијалном поријеклу робе може дати:**

**Одговор:**

овлаштени извозник без обзира на вриједност пошиљке или било који извозник за пошиљку која садржи производе са преференцијалним поријеклом чија укупна вриједност не прелази 6000 ЕУР-а

1. **Домаћа роба која се након извоза враћа у то подручје и пушта у слободан промет, може бити ослобођена од плаћања увозних дажбина под условом да се враћа:**

**Одговор:**

у року три године

1. **Рок за плаћање царинског дуга је:**

**Одговор:**

10 дана од дана обавјештавања дужника

1. **Дужник се не обавјештава о царинском дугу након истека рока:**

**Одговор:**

три године

1. **Шта је INCOTERMS**

**Одговор:**

Међународна правила за тумачење трговинских термина

1. **Правила INCOTERMSA-а објашњавају скуп трговачких термина (обавезе,**

**трошкове и ризике везано за испоруку робе од продавца до купца) значених**

**са :**

**Одговор:**

три слова